El comerç del Centre Històric celebra la setmana Black Friday
20 novembre 2018

## El comerç del Centre Històric celebra la setmana Black Friday20 novembre 2018Última actualització: 14 juliol 2025

![](../gestion/img/_AO_8953-copia.jpg)  
  

La **regidora de Polítiques Econòmiques (Comerç), Alícia Izquierdo,** juntament **el president i la responsable de comunicació de la Cooperativa Centre Històric Comercial Gandia, Pedro Izquierdo i Gemma García**, respectivament, han presentat aquest matí les noves activitats de dinamització comercial.

        Així, durant tota aquesta setmana el Centre Històric celebra el Black Friday, amb importants descomptes als comerços associats. _“Amb una novetat: El sorteig d’un viatge per a dues persones al Japó, Lapònia o Xile (valorat en 5.000 €). I és que enguany ens adherim a la campanya de CONFECOMERÇ CV, amb la qual cosa els nostres clients rebran un passaport que poden segellar a partir de la compra de 5 €. Una vegada emplenat amb 3 adhesius, des del 19 al 25 de novembre, han de donar “m’agrada” a la pàgina de_ _Confecomerç CV, comentar amb qui anirien de viatge i on voldrien anar-hi. Finalment, compartir-ho al seu mur de Facebook. Una campanya per a unir forces tots els comerços de la Comunitat Valenciana”,_ ha explicat García.

        D’altra banda, el pròxim dijous 21 de novembre, a partir de les 21 h, a Foment, tindrà lloc la Gala de presentació de la nova imatge del Centre Històric Comercial Gandia, _"del nou projecte amb el qual ens modernitzem i ens enfoquem a les noves tecnologies. També hi haurà música en directe, còctel i merchandising CGCG, entre altres sorpreses”_, ha assegurat el president de la cooperativa comercial.

        Finalment, la regidora de Comerç ha destacat que aquestes iniciatives _“demostren que el comerç urbà està viu, és innovador, està constantment proposant idees... Al carrer Major estan obrint-se nous comerços i això és motiu d’il·lusió i esperança”_.

   

[Twittear](https://twitter.com/share)